《赠抱麻刘舍人》
唐代·贯休

郡政今良吏，门风古缙绅。万年唐社稷，一个哭麻人。

愤烈身先死，敷扬气益贞。天乎资大宝，泰矣见忠臣。

得罪钟多故，投荒岂是迍。玉寒方重涩，松古更青皴。

鹏cR宁唯白，龙多岂止荀。道孤梳有雪，恩重泪盈巾。

喻蜀须凭草，成周必仗仁。三峰宵旰切，万里渥恩新。

赋鵩言无累，依刘德有邻。风期仁祖帽，鼠讶史云尘。

禅叟知何幸，玄谈有宿因。双溪逢陆海，荆渚遇平津。

落日愁闻笛，何人为吐茵。生徒希匠化，寰海仰经纶。

疾愈蝉声老，年丰雨滴频。刘虬师弟子，时喜一相亲。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。